Babiná (okres Zvolen)

Babiná je obec na Slovensku v okrese Zvolen.

Kultúra a zaujímavosti

Pamiatky 
 Rímskokatolícky kostol sv. Matúša, jednoloďová románska stavba s polkruhovým ukončením presbytéria a predstavanou vežou, z polovice 13. storočia. Nachádza sa na vývýšenej polohe uprostred opevneného areálu na okraji dediny. Pôvodné presbytérium bolo kvadratické. Z románskeho obdobia sa dochovala veža so združenými oknami a víťazný oblúk. V rokoch 1550 až 1709, s prestávkami patril kostol evanjelikom. Tí ho ohradili obranným múrom v súvislosti s tureckým nebezpečenstvom. Na vstupnom portáli je datácia 1661, ktorá zrejme udáva ukončenie stavby opevnenia. Výraznou prestavbou prešiel kostol v 18. storočí. Pôvodne plochostropá loď bola zaklenutá v roku 1754, nová svätyňa pribudla v roku 1771. V tomto období bol kostol nanovo zariadený. Vo veži kostola sa nachádza gotický zvon z roku 1358. Fasády kostola sú členené polkruhovo ukončenými oknami. Veža je ukončená barokovou helmicou s laternou pokrytou šindľom. Súčasťou interiéru bola aj kamenná krstiteľnica zdobená geometrickými motívmi z 13. storočia. Dnes je súčasťou zbierok Stredoslovenského múzea v Banskej Bystrici. 

 Evanjelický kostol, jednoloďová modernistická stavba s pravouhlým ukončením presbytériom a predstavanou vežou, z roku 1939. Fasády kosotla sú členené širokými polkruhovo ukončenými oknami s nadokennou rímsou. Veža je asymetricky umiestnená v podveží sa nachádza portál kostola. Na veži je umiestnený reliéfny kalich, v hornej časti sú hodiny lemované lizénami, ukončená atypickou valcovou helmicou.

Prírodná rezervácia 
Na území obce sa nachádza prírodná rezervácia Gajdošovo.

Referencie

Iné projekty

Externé odkazy 
 Oficiálna stránka obce
 Apsida.sk- profil románskeho kostola

 
Obce okresu Zvolen
Turistická značkovaná trasa číslo 0804